有一段時間冇過黎華姐，我心目中嘅優質清湯腩店之一。今日幫老婆過海出機票，順便再黎食個清湯腩飯。清湯坑腩菜飯（$55）：呷一啖湯底，清澈帶點甜，清香味美，鮮甜唔會太膩，讚👍；坑腩牛味最濃又有點咬口；蘿蔔唔會有渣，亦可以幫助提升湯底嘅甜味，一舉兩得。菜飯好香，唔需要太多調味，撈埋清湯腩一齊食，扒幾扒已經清得乾乾淨淨。華姐一直係我嘅清湯腩口袋名單，之前食過九龍城坤記，始終都覺得差咁啲，華姐都係稍勝一籌呢！